Formålet med den mobile blodprøvetjeneste var at hjælpe patienter, der er stærkt påvirkede af smerte, eller som af andre årsager har svært ved at bevæge sig rundt. Det oplyser P4 Nordjylland. - For nogle kan det være næsten uoverskueligt at skulle rejse langt for at få lavet de prøver, som de tidligere har været vant til at få lavet på egen bopæl, siger Erik Bach, der er formand for Patientforeningen til P4Nordjylland. De fire dage om ugen, hvor servicen var tilgængelig, benyttede 25 personer sig af tilbuddet hver dag. Det var blandt andet folk, der led af gangbesvær, eller som på anden vis var meget syge. Det er på grund af, at sygehuset har fået flere opgaver og krav om at spare, at man har været nødt til at droppe den mobile service.

Opsummering:
Borgerne i den gamle Aalborg Kommune kan ikke længere få taget vigtige blodprøver derhjemme, og det ærgrer Ældre Sagen og Patientforeningen.